
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Leon Petru Pop,



Preşedintele Comsiei pentru muncă şi protecţie socială

AVIZ

asupra proiectului de Lege privind despăgubirile victimelor mineriadelor din anii 1990 şi 1991



Biroul permanent al Camerei Deputaţilor a transmis, cu adresa nr. 165 din 17 mai 1999, Comisiei pentru drepturile omului, culte şi problemele minorităţilor naţionale, în vederea avizării, proiectul de Lege privind despăgubirile victimelor mineriadelor din anii 1990 şi 1991.



În şedinţa din 28 martie 2000, comisia a analizat proiectul de lege şi a hotărât, cu majoritate de voturi, să îi acorde aviz favorabil cu recomandarea ca acesta să fie dezbătut împreună cu propunerea legislativă privind acordarea unor drepturi victimelor mineriadelor, care nu a întrunit numărul necesar de voturi pentru a fi avizată, dar conţine unele reglementări mai concrete decât proiectul de lege.



De asemenea, membrii comisiei au admis şi următorul amendament:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

1.
    “Proiectul de Lege privind despăgubirile victimelor mineriadelor din anii 1990 şi 1991”.
    Domnul Tănase Tăvală a propus eliminarea, din titlul proiectului de lege, a vocabulei “şi” după cuvântul “1990” şi adăugarea sintagmei “şi 1999”.

    Amendamentul a fost admis de membrii comisiei cu majoritate de voturi.

    Ca urmare, titlul proiectului de lege va avea următoarea redactare:

    “Proiectul de Lege privind despăgubirile victimelor mineriadelor din anii 1990, 1991 şi 1999”.

    Această modificare urmează a fi operată şi în celelalte texte din cuprinsul proiectului care enumeră mineriadele.
    Autorul a considerat că şi victimele mineriadei din 1999 trebuie să se bucure de acelaşi regim reparatoriu ca şi cele ale mineriadelor din 1990 şi 1991.

VICEPREŞEDINTE,

Prof. Dr. Otto Weber

